Diari Oficial de la Generalitat Valenciana


Sumari del DOGV 9632, del 05-07-2023 (2023/7582)

Extracte de la Resolució de 7 de juny de 2023, de la vicerectora d'Estudis de la Universitat de València, per la qual es convoquen les ajudes per a la col·laboració en la investigació per a estudiants i estudiantes de la Universitat de València. Curs 2023-2024.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9632

Data del DOGV
:   05-07-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/7582


Data del document
:   07-06-2023

Organisme emissor
:   Universitat de València

Tipus de document
:   Extracte

Descriptors 

:   * Universitat de València
    * ajuda pública

Extracte de la Resolució de 7 de juny de 2023, de la vicerectora d'Estudis de la Universitat de València, per la qual es convoquen les ajudes per a la col·laboració en la investigació per a estudiants i estudiantes de la Universitat de València. Curs 2023-2024. [2023/7582]  
BDNS (identif.): 706055.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/706055  
  
Primer. Beneficiaris  
Són destinataris d'aquesta convocatòria els estudiants i les estudiantes de la Universitat de València matriculats/des en el 2023-2024 en l'últim curs dels estudis de grau, així com els matriculats/des en el primer curs dels estudis de màster oficial, que complisquen els requisits establerts en les bases reguladores.  
  
Segon. Objecte  
L'objecte d'aquesta convocatòria és promoure la iniciació en tasques d'investigació dels estudiants de la Universitat de València que finalitzen els estudis de grau, o que cursen primer curs de màsters universitaris oficials, mitjançant l'assignació d'una ajuda econòmica que els permeta formar-se en competències pròpies de la investigació, vinculada amb els estudis que cursen i facilitar la seua futura orientació professional i/o investigadora. Aquesta formació s'haurà de desenvolupar mitjançant la implicació de les persones sol·licitants en accions concretes dins d'una investigació que ja estiga desenvolupant-se en un departament, institut o ERI de la Universitat de València.  
  
  
Tercer. Bases reguladores  
Les bases íntegres es poden consultar al web [ https://ir.uv.es/FVh3JJf ]  
  
Quarta. Quantia  
El pressupost total màxim autoritzat per a aquesta convocatòria ascendeix a 60.000 euros.  
La dotació econòmica per a cada ajuda és de 1.000 euros.  
  
Cinqué. Termini de presentació de sol·licituds  
El termini de presentació de les sol·licituds és des del 2 al 25 d'octubre de 2023.  
  
Sisé. Altres dades  
Els candidats hauran de lliurar un document amb una proposta de col·laboració en la investigació, que s'ajuste al compliment dels objectius d'aquesta convocatòria. La col·laboració s'ha de desenvolupar dins d'alguna de les línies o projectes d'investigació en curs als departaments, als instituts propis, instituts interuniversitaris, instituts mixtes o a les estructures d'investigació interdisciplinar (ERIs) de la Universitat de València. En la proposta també s'han de descriure les tasques que es realitzaran, el nom del personal investigador que supervisarà el desenvolupament de les tasques de col·laboració a realitzar per l'estudiant/a i la descripció, de manera expressa, de l'impacte formatiu complementari que el seu desenvolupament tindrà en algunes de les competències associades a les matèries obligatòries de la titulació que l'estudiant/a està cursant i un esquema de la dedicació a la col·laboració, d'acord amb les bases de la convocatòria.  
Les accions finançades per aquestes ajudes s'han de desenvolupar des de la data d'acceptació de l'ajuda i fins al 31 d'agost de 2024, amb una dedicació total de 225 hores.  
  
València, 7 de juny de 2023.- La vicerectora d'Estudis (p. d. de la rectora, DOGV 30.05.2022): María Isabel Vázquez Navarro.